Source: https://ficek.sk/ublizenie-na-zdravi-31301
Timestamp: 2020-06-02 19:52:43+00:00

Document:
[2020] Ublíženie na zdraví | Právna Poradňa
Odpovedané dňa: 17. 12. 2017
Vo Vami popisovanej situácii prichádza do úvahy použitie ustanovenia § 156 Trestného zákona, podľa ktorého:
Ak by príslušné orgány činné v trestnom konaní zistili, že skutok, ktorý sa stal nie je trestným činom, ale môže byť priestupkom, postúpia to príslušnému orgánu na prejednanie. Pokiaľ by išlo o priestupok, postupovalo by sa podľa ustanovenia § 49 Zákona o priestupkoch:
Podľa § 123 ods. 2 Trestného zákona Ublížením na zdraví sa na účely tohto zákona rozumie také poškodenie zdravia iného, ktoré si objektívne vyžiadalo lekárske vyšetrenie, ošetrenie alebo liečenie, počas ktorého bol nie iba na krátky čas sťažený obvyklý spôsob života poškodeného. Spomínaný, nie krátky čas, je v zmysle judikatúry približne 7 dní.
Všetko však záleží od posúdenia všetkých relevantných skutočností a dôkazov príslušným orgánom. Oznámenie preveruje poverený policajt, ktorý môže napr. rozhodnúť tak, že vec odmietne, odloží, alebo odovzdá inému štátnemu orgánu. Takéto rozhodnutie musí doručiť oznamovateľovi a poškodenému, ktorí voči nemu môžu podať sťažnosť. Zároveň ho musí doručiť aj prokurátorovi. Prokurátor vykonáva dozor nad postupom policajta. Podľa § 23 Trestného poriadku:
(1) Dozor nad dodržiavaním zákonnosti pred začatím trestného stíhania a v prípravnom konaní vykonáva prokurátor.
(2) Pri výkone tohto dozoru je prokurátor oprávnený
a) dávať záväzné pokyny na postup podľa § 197, vyšetrovanie a skrátené vyšetrovanie trestných činov a určovať lehoty na ich vybavenie; také pokyny sú súčasťou spisu,
b) vyžadovať od policajta spisy, dokumenty, materiály a správy o stave konania vo veciach, v ktorých bolo začaté trestné stíhanie, na zistenie, či policajt včas začal trestné stíhanie a riadne v ňom postupuje,
c) zúčastniť sa na vykonávaní úkonov policajta, osobne vykonať jednotlivý úkon alebo aj celé vyšetrovanie, alebo skrátené vyšetrovanie a vydať rozhodnutie v ktorejkoľvek veci; pritom postupuje podľa tohto zákona; proti takémuto rozhodnutiu prokurátora je prípustná sťažnosť rovnako ako proti rozhodnutiu policajta,
d) vrátiť vec policajtovi na doplnenie vyšetrovania alebo skráteného vyšetrovania s pokynmi a určovať lehotu na ich doplnenie; o vrátení veci upovedomí obvineného a poškodeného,
e) zrušiť nezákonné alebo neopodstatnené rozhodnutia policajta, ktoré môže nahradiť vlastnými rozhodnutiami; pri uznesení o zastavení trestného stíhania, prerušení trestného stíhania alebo o postúpení veci to môže urobiť do 30 dní od ich doručenia; ak rozhodnutie policajta nahradil vlastným rozhodnutím inak, než na podklade sťažnosti oprávnenej osoby, proti jeho rozhodnutiu je prípustná sťažnosť, rovnako ako proti rozhodnutiu policajta,
f) odňať vec policajtovi a prikázať ju inému, a to aj miestne nepríslušnému policajtovi, alebo urobiť opatrenie, aby vec bola prikázaná inému policajtovi alebo policajtom,
g) nariadiť, aby sa vo veciach uvedených v § 202 konalo vyšetrovanie.
(3) Prokurátor v prípadoch ustanovených v odseku 2 písm. a), d), f) alebo g) rozhoduje opatrením a v prípade ustanovenom v odseku 2 písm. e) rozhoduje uznesením, ktoré sa doručuje obvinenému a poškodenému.
Ak sa domnievate, že policajt nepostupuje v súlade so zákonom, môžete podať voči jeho rozhodnutiu sťažnosť, resp. podať podnet prokurátorovi.
Podotázka: Ublíženie na zdraví (Trestné právo)
Môjho 14r. syna napadli dvaja bratia 15r. v škole. Spôsobili mu otras mozgu. Bola privolaná RZP aj polícia. Bol hospitalizovaný 2 dni na jiske a po 4 dňoch v nemocnici prepustený do domáceho liečenia dĺžkou 18 dni. Vo veci boli vypočutí všetci účastníci ako aj pedagogický dozor, svedkovia. Je tomu už vyše mesiaca. Ako máme ďalej postupovať? Navštívi nás súdny znalec alebo musíme podať trestné stíhanie? Zatiaľ neviem doriešiť ani úrazové poistenie syna, keďže úraz bol spôsobený inou osobou a riešila to polícia a do hlásenia musím udať číslo spisu, ale ja vôbec neviem v akom štádiu je šetrenie. S pozdravom.
Dobrý deň. Ohľadom čísla vyšetrovacieho spisu (ďalej len „ČVS“) sa môžete informovať na príslušnom oddelení policajného zboru, ktorý danú vec rieši. To, že bolo vypočutých niekoľko osôb môže znamenať, že polícia už začala trestné stíhanie, ale aj to, že vec zatiaľ rieši iba v štádiu konania pred začatím trestného stíhania.
Každopádne nie je vylúčené, aby ste v danej veci podali aj trestné oznámenie na dotyčných chlapcov, ktorí Vášmu synovi ublížili (hranica trestnej zodpovednosti je u nás 14 rokov). Pri trestnom oznámení je však dôležité to, aby ste ho správne naformulovali, aby ste sa nevystavili nebezpečenstvu trestného stíhania pre krivé obvinenie (§ 345 Trestného zákona).

References: § 156
 § 49
 § 123
 § 23
 § 197
 § 202